OpenLLM-France/wikimedia huggingface dataset:
# P. V. Nandhidhaa

Pallathur Venkatachalam Nandhidhaa (en tàmil: பள்ளத்தூர் வெங்கடாசலம் நந்திதா) (nascuda el 10 d'abril de 1996) és una jugadora d'escacs índia que té el títol de Gran Mestre Femení des del 2020. És la 17a Gran Mestra de l'Índia.
A la llista d'Elo de la FIDE del gener de 2022, hi tenia un Elo de 2336 punts, cosa que en feia la jugadora número 10 (femenina, en actiu) de l'Índia. El seu màxim Elo va ser de 2365 punts, a la llista del març de 2020.

## Primera infància i educació

Nandhidhaa va néixer el 10 d'abril de 1996 a Sankagiri, a l'estat indi de Tamil Nadu. Va ser alumna del Col·legi d'Enginyeria de Guindy, Universitat Anna, Chennai. Es va guanyar la plaça d'Enginyeria superant la quota esportiva. És llicenciada en Enginyeria Electrònica i de Comunicacions (2014–17).

## Resultats destacats en competició

Nandhidhaa va guanyar la medalla de plata al Campionat Mundial Júnior d'Escacs Sub-20, celebrat el 2016 a Bhubaneswar, Odisha, Índia. Va guanyar la medalla de bronze al Campionat Mundial juvenil d'escacs sub-14 celebrat a Halkidiki, Grècia, el 2010. L'octubre de 2020, va formar part de l'equip femení d'escacs de l'Índia juntament amb Vaishali Rameshbabu, Padmini Rout, Bhakti Kulkarni i Mary Ann Gomes, que va guanyar el Campionat d'Escacs en Línia de les Nacions Asiàtiques (Regions) 2020 organitzat per la FIDE. L'equip va guanyar la medalla d'or per a l'Índia de 31 països asiàtics que van participar.

## Referències

* ↑ «"Rànquing d'escaquistes femenines per federació: Índia"» (en anglès). lloc web de la FIDE. [Consulta: 5 gener 2022].
* ↑ Evolució Elo de P. V. Nandhidhaa «FIDE» (en anglès). [Consulta: 5 gener 2022].
* ↑ «Anna University (Men & Women) Teams - Inter University Achievements 2016-17». , 04-05-2018 [Consulta: 23 novembre 2020].
* ↑ chess federation, all india. «34th World Junior (U-20) Girls Chess Championship 2016» (en anglès). chess-results.com, 21-08-2016. [Consulta: 20 novembre 2020].
* ↑ «World Youth Chess Championships 2010 Open Under 18». wycc2010.chessdom.com. Arxivat de l'original el 27 d’octubre 2010. [Consulta: 21 novembre 2010].
* ↑ «Asian online team chess: India women triumph, men take silver». sportstar.thehindu.com. [Consulta: 25 octubre 2020].
# Elaine Pritchard

Elaine Zelia Pritchard (7 de gener de 1926 - 7 de gener de 2012), de soltera Saunders, fou una jugadora d'escacs anglesa que tenia el títol de Mestra Internacional Femenina des de 1957. Va ser quatre vegades guanyadora del campionat femení d'escacs britànic (els anys 1939, 1946, 1956, i 1965).

## Resultats destacats en competició

Pritchard va aprendre a jugar als escacs als cinc anys i era considerada una nena prodigi. Durant dos anys consecutius, va guanyar el Campionat Mundial d'escacs per edats (1936, 1937), i també va participar amb èxit en exhibicions simultànies contra Aleksandr Alekhin i Rudolf Spielmann.
Durant dècades, va ser una de les principals jugadores d'escacs d'Anglaterra. Elaine Pritchard va guanyar quatre vegades els campionats britànics d'escacs femenins (1939, 1946 — després de guanyar un partit addicional contra Rowena Mary Bruce, 1956, i 1965).
Pritchard va jugar representant Anglaterra a les Olimpíades d'escacs femenines:
* L'any 1957, al primer tauler a la 1a Olimpíada d'escacs (femenina) a Emmen (+6, =4, -4),
* El 1972, al segon tauler a la 5a Olimpíada d'escacs (femenina) a Skopje (+1, =2, -4),
* L'any 1974, al segon tauler a la 6a Olimpíada d'escacs (femenina) a Medellín (+4, =2, -2),
* El 1976, al segon tauler a la 7a Olimpíada d'escacs (femenina) a Haifa (+4, =2, -2) i hi va guanyar la medalla de plata per equips,
* L'any 1978, al segon tauler a la 8a Olimpíada d'Escacs (femenina) a Buenos Aires (+2, =3, -1).
El 1957 va rebre el títol de Mestra Internacional Femenina de la FIDE. Va ser autora de dos llibres d'escacs i membre vitalícia d'honor de la Federació Anglesa d'escacs.

## Obres

* Elaine Pritchard. Chess For Pleasure. Londres. 1971.ISBN 9780571092017
* Elaine Pritchard. Young Chess Player. Londres. 1976.ISBN 9780571105670ISBN 9780571105670

## Referències

* ↑ «Chess Prodigies by Edward Winter». www.chesshistory.com.
* ↑ «Rudolf Spielmann vs Elaine Saunders Pritchard (1938)». www.chessgames.com.
* ↑ «BritBase Chess: 33rd British Championship 1946, Nottingham». www.saund.co.uk.
* ↑ «John Saunders's Chess Pages: British Chess Champions, 1904 to present». www.saund.co.uk.
* ↑ Bartelski, Wojciech. «OlimpBase :: Women's Chess Olympiads :: Elaine Pritchard». www.olimpbase.org.
* ↑ «Elaine Zelia Pritchard RIP – English Chess Federation». www.englishchess.org.uk. Arxivat de l'original el 2016-12-31. [Consulta: 7 febrer 2018].
# Elena Donaldson-Akhmilovskaya

Elena Donaldson-Akhmilovskaya (nascuda Elena Bronislavovna Akhmilovskaya, rus: Елена Брониславовна Ахмыловская; 11 de març de 1957 – 18 de novembre de 2012) va ser una jugadora d'escacs estatunidenca d'origen rus, nascuda a la Unió Soviètica. Va obtenir el títol de Gran Mestre Femení el 1977. Va guanyar el torneig de candidates el 1986 i més tard el mateix any va jugar un matx contra Maia Chiburdanidze a Sofia pel títol del Campionat del Món femení, però el va perdre per 8½–5½.

## Biografia i carrera escaquística

Donaldson-Akhmilovskaya va néixer a Leningrad en una família on tots els seus membres jugaven als escacs. El 1969 la família es va traslladar a Krasnoiarsk, on va començar a jugar als escacs al cercle local d'escacs del Palau dels Pioners. Va viure a Sotxi, després a Tbilisi, Geòrgia, des de 1979 fins a 1988, quan va fugir sobtadament als Estats Units en casar-se amb el capità de l'equip nord-americà John Donaldson a l'Olimpíada d'escacs de 1988 de Tessalònica, Grècia.
Va viure a la zona de Seattle amb el seu nou marit, Georgi Orlov (ell mateix un Mestre Internacional) i el seu fill després de 1990. La seva filla d'un matrimoni anterior també vivia a Seattle. Va guanyar el Campionat d'escacs femení dels Estats Units el 1990 i el 1994 i va empatar al primer lloc al campionat del 1993.
L'any 2010 va rebre el títol d'Instructor de la FIDE. Va morir de càncer cerebral el 2012 a Kirkland (Washington).

## Referències

* ↑ Di Felice, Gino. Chess International Titleholders, 1950-2016. McFarland, 2017-11-22. ISBN 9781476671321.
* ↑ 18 ноября ушла из жизни Елена Ахмыловская Arxivat 2012-11-20 a Wayback Machine.
* 1 2 .
* ↑ «Donaldson-A., Elena FIDE rating card». ratings.fide.com. Arxivat de l'original el 2012-08-02. [Consulta: 5 setembre 2019].
# Grigori Konstantínovitx Sanakóiev

Grigori Konstantínovitx Sanakóiev (Vorónej, 17 d'abril de 1935 - 8 d'octubre de 2021) va ser un jugador d'escacs rus que tenia el títol de Gran Mestre d'escacs per correspondència. Va ser el dotzè Campió del món d'escacs per correspondència (1984-1991) i va acabar en tercer lloc al torneig "Hans-Werner von Massow Memorial" (1996-2002). Sanakoev també és l'autor d'un llibre sobre escacs per correspondència titulat Campió del món al tercer intent.

## Referències

* ↑ «Ушел из жизни Григорий Константинович Санакоев (1935-2021)» (en rus). ruchess.ru. [Consulta: 11 octubre 2021].
* ↑ «Hans-Werner-von-Massow Gedenkturnier». iccf.com. [Consulta: 4 juny 2017].
# Krzysztof Bulski

Krzysztof Bulski (12 de febrer de 1987 - 17 de desembre de 2020) va ser un jugador d'escacs polonès que tenia el títol de Gran Mestre (GM) de la FIDE.

## Carrera d'escacs

Bulski va néixer a Częstochowa i va aprendre a jugar als escacs als set anys. Va ser medallista diversos cops als campionats polonesos per edats: plata el 2007 (sub-20) i dues vegades bronze el 2001 (sub-14), 2006 (sub-20). El 2007 va representar Polònia al Campionat del Món júnior a Erevan. Va guanyar el campionat polonès per equips d'escacs blitz en tres ocasions, els anys 2007, el 2008 i el 2009. El 2010 va debutar al Campionat de Polònia.
El 2010, va compartir el primer lloc amb Marcin Tazbir al Campionat d'Escacs de la Universitat de Polònia a Poznań. El 2011, Bulski va acabar segon en el torneig de Zaježová, Eslovàquia. L'any 2012 va guanyar dues medalles de plata al Campionat Mundial d'Escacs Universitari (classificació individual i per equips) a Guimarães.
El seu Elo FIDE més alt, de 2.554, el va aconseguir el juliol de 2012. Va rebre el títol de Gran Mestre de la FIDE el setembre de 2012.
El 2013, Bulski va quedar segon al Campionat d'escacs polonès blitz a Bydgoszcz. També va competir amb èxit en diversos campionats polonesos d'escacs per equips (or per equips el 2007, 2013 i plata els anys 2011, 2012, 2014).
Bulski va jugar amb Polònia al tercer tauler al Campionat d'Europa d'escacs per equips de 2013, amb 5/9 (+2–1=6).
Va morir el 17 de desembre de 2020 a l'edat de 33 anys.

## Referències

* 1 2 3 «Nie żyje arcymistrz szachowy Krzysztof Bulski. Miał zaledwie 33 lata» (en polonès). sport.onet.pl, 18-12-2020. [Consulta: 19 desembre 2020].
* 1 2 «List of titles approved by the 83rd FIDE Congress». FIDE.com, 17-09-2012. [Consulta: 5 febrer 2015].
* ↑ «AKADEMICKIE MISTRZOSTWA POLSKI MĘŻCZYZN POZNAŃ 10-11.12.2010» (en polonès). chessarbiter.com. [Consulta: 5 febrer 2015].
* ↑ «Banícky kahanec 2011». Chess-Results.com. [Consulta: 5 febrer 2015].
* ↑ «AKADEMICKIE WICEMISTRZOSTWO ŚWIATA DLA POLSKI!» (en polonès). pzszach.org.pl. Arxivat de l'original el 5 febrer 2015. [Consulta: 5 febrer 2015].
* ↑ «Rating Progress Chart: Bulski, Krzysztof (POL)». FIDE.com. Arxivat de l'original el 3 juny 2020. [Consulta: 11 gener 2022].
* ↑ «Polish Team Chess Championship :: Krzysztof Bulski». OlimpBase.org. [Consulta: 5 febrer 2015].
* ↑ «European Men's Team Chess Championship :: Krzysztof Bulski». OlimpBase.org. [Consulta: 5 febrer 2015].
# Josep Collado i Forner

Josep Collado i Forner, (2 d'octubre de 1953) és un jugador d'escacs català, campió de Catalunya d'escacs el 1991.
Tot i que no està actiu, a la llista d'Elo de la FIDE del juny de 2015, hi tenia un Elo de 2286 punts, cosa que en feia el jugador número 345 de l'estat espanyol. El seu màxim Elo va ser de 2297 punts, a la llista del juliol de 2003.
Collado va començar a jugar al Jake, i va obtenir bons resultats en edat juvenil. El 1991, com a jugador del Club d'escacs Vulcà guanyà el Campionat de Catalunya d'escacs superant Alexandre Pablo, en un magnífic torneig on feu el rècord de puntuació en una final absoluta, puntuant 8 de 9, tot i perdre a la darrera ronda.

## Referències

* ↑ Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001, pàg.105. ISBN 84-607-1908-1.
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 6 juny 2015].
* ↑ Notícia del Campionat de Catalunya absolut El Mundo Deportivo 22/12/1990 (castellà)

## Bibliografia

* Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001, p. 367 pàg.. ISBN 84-607-1908-1.

## Enllaços externs

* Historial del Campionat de Catalunya absolut (castellà)
# Periferic

Periferic (en anglès Outbound) és una pel·lícula romanesa dirigida per Bogdan George Apetri i estrenada el 2010 al Festival Internacional de Cinema de Locarno.

## Argument

Un drama sobre una dona en llibertat provisional després de dos anys de presó, que sembla capaç de superar-ho tot per la llibertat, llevat dels seus errors passats.

## Repartiment

* Ana Ularu - Matilda Lazăr
* Andi Vasluianu - Andrei
* Ioana Flora - Lavinia
* Ion Sapdaru - Virgil
* Mimi Brănescu - Paul
* Timotei Duma - Toma
* Ingrid Bișu - Selena
* Cristian Olescher - Daniel
* Damian Oancea – Cezar

## Premis i distincions

* Millor pel·lícula al Festival Internacional de Cinema de Vilnius 2011
* Golden Alexander al Festival Internacional de Cinema de Tessalònica 2010
* Millor opera prima al Festival Internacional de Cinema de Transsilvània
* Premi Fipresci al Festival Internacional de Cinema de Viena
* Menció especial al Festival Internacional de Cinema de Varsòvia
* Gran Premi del Jurat al Festival Internacional de Cinema d'Annonay 2013

## Notes i referències

* ↑ Bennett, Ray «Outbound — Film Review». , 14-10-2010.
* ↑ Ya se conocen los candidatos a los premios del cine rumano, Cineuropa, 21 de febrer de 2012
* ↑ Outbound o las 24 horas de libertad de Matilda, Cineuropa, 11 d'agost de 2010
* ↑ Outbound se lleva el máximo galardón del Festival de Salónica, Cineuropa., 13 de desembre de 2010
* ↑ La hispano-argentina Sin retorno se impone en Cluj, Cineuropa, 14 de juny de 2011
* ↑ La Viennale hace balance y anuncia el palmarés a cineuropa.org, 4 de novembre de 2011
* ↑ Illegal triunfa en Varsovia, Cineuropa, 18 d'octubre de 2010

## Enllaços externs

* Tràiler de la pel·lícula a YouTube
# Elisabet Ruiz Font

Elisabet Ruiz Font (1996) és una jugadora d'escacs catalana. És la jugadora més jove en guanyar el Campionat de Catalunya en fer-ho amb quinze anys al desembre del 2011 a Calella. A la llista d'Elo de la FIDE del juliol de 2015, hi tenia un Elo de 2022 punts, cosa que en feia la jugadora número 33 (en actiu) de l'estat espanyol.

## Resultats destacats en competició

El 2011, amb només 15 anys, fou campiona de Catalunya femení a Calella amb 5½ punts de 6, un punt més que Elisabet Riera segona classificada. El 2013 de nou fou campiona de Catalunya amb 5 punts de 5 partides, per davant de Fanny Cabanillas i Elisabet Riera. El 2014 fou subcampiona, per darrere d'Elisabet Riera. L'agost del 2014 es proclamà campiona d'Espanya de la categoria sots-18 per millor desempat que l'andalusa Maria del Carmen Ordoñez. Aquesta victòria li va donar dret a disputar els campionats europeus de la joventut que es varen jugar a l'octubre del 2014 a Tumi (Geòrgia), on fou 15è de 56 participants puntuant 5½ en les nou rondes.

## Referències

* ↑ «Elisabet Ruiz és la campiona de Catalunya d'escacs més jove». Arxivat de l'original el 2 de febrer 2015. [Consulta: 1r febrer 2015].
* ↑ «Fitxa d'Elisabet Ruiz» (en anglès). lloc web de la FIDE. [Consulta: 13 juliol 2015].
* ↑ «Campiona de Catalunya amb només 15 anys». butlletí escacs. [Consulta: 13 juliol 2015].
* ↑ Salvo, Roger. «Escacs femenins a Catalunya». axiomarsg.blogspot.com, 05-01-2014. [Consulta: 30 desembre 2019].
* ↑ «Torneigs femení 2013 i 2014». Escacs.cat. [Consulta: 1r febrer 2015].
* ↑ «Resultats del 71è Campionat de Catalunya d'escacs». Chess-results.com. [Consulta: 1r febrer 2015].
* ↑ «Campiona femenina d'Espanya sots 18». Escacs.cat. [Consulta: 1r febrer 2015].
* ↑ «Campiona femeni estatal sub 18». Lafura.cat. Arxivat de l'original el 2 de febrer 2015. [Consulta: 1r febrer 2015].
* ↑ «Campionat europeu de la joventut». Chess-results.com. [Consulta: 1r febrer 2015].
# Guillem Baches García

Guillem Baches García (Lleida, 26 de setembre de 1979) és un jugador d'escacs català que té el títol de Mestre Internacional des del 2004. Forma part del Club Escacs Lleida.
A la llista d'Elo de la FIDE de l'octubre de 2020, hi tenia un Elo de 2329 punts, cosa que en feia el jugador número 193 (en actiu) de l'estat espanyol. El seu màxim Elo va ser de 2402 punts, a la llista de l'agost de 2012.

## Resultats destacats en competició

Guanyà dos Campionats de Catalunya en categoria infantil (1992, 1993), un subcampionat (1995) i un Campionat en categoria juvenil el 1997 i un Campionat en categoria absoluta el 2003. El 2005 fou subcampió d'Espanya absolut de partides ràpides.

## Referències

* ↑ «Fitxa FIDE». [Consulta: 7 febrer 2016].
* 1 2 «Guillem Baches García». enciclopedia.cat. [Consulta: 7 febrer 2016].
* ↑ «Fitxa de Guillem Baches García» (en anglès). lloc web de la FIDE. [Consulta: 27 octubre 2020].
* ↑ Posició al rànquing mundial i evolució Elo de Guillem Baches García «benoni.de» (en alemany). Arxivat de l'original el 25 de febrer 2016. [Consulta: 7 febrer 2016].
* ↑ «Historial campions juvenils». escacs.cat. [Consulta: 7 febrer 2016].

## Enllaços externs

* Guillem Baches García - Lloc web oficial
# René Hauss

René Hauss (Estrasburg, 25 de gener del 1896 - Bavendorf (Ravensburg), Baden-Württemberg, 22 de novembre del 1965) fou un polític alsacià, fill de Karl Hauss. Lluità en la Primera Guerra Mundial com a voluntari de l'exèrcit de l'imperi Alemany, i en acabar la guerra es va unir al moviment autonomista alsacià. Fou responsable de l'edició del diari Die Zukunft el 9 de maig de 1925 i el 1926 es va unir al Heimatbund.
El 1927, amb Paul Schall i Karl Roos fundà l'Unabhängige Landespartei, de manera que fou un dels implicats en el Procés de Colmar, encara que en fou absolt. Es presentà per la Unió Popular Republicana a les eleccions de 1928 i ocupà un escó a l'Assemblea Nacional francesa del 27 de gener del 1929 al 31 de maig del 1932, en representació de Colmar (Alt Rin).
A les acaballes de 1929, va esdevenir coeditor de l'Elsass-Lothringer-Zeitung (ELZ). Fou regidor de Seltz i d'Estrasburg. En proclamar-se la Segona Guerra Mundial va ser arrestat per les autoritats franceses i empresonat a Nancy. Alliberat pels alemanys el 1940, s'adherí a l'NSDAP i el 1941 acceptà el càrrec de kreisleiter de Haguenau. El 1945 es retirà a Alemanya, on va continuar amb la feina de periodista. El 1947 va ser condemnat a mort per un tribunal d'Estrasburg.

## Referències

* 1 2 «BA (4) Hauss René (Strasbourg 1896- Bavendorf Allemagne, 1965).» (en francès), 14-11-2008. [Consulta: 24 octubre 2024].
* ↑ «Fitxa, al web de l'Assemblea Nacional» (en francès). [Consulta: 1r març 2015].

## Bibliografia

* René Hauss (1896–1965). In: Jean Jolly (Red.): Dictionnaire des parlementaires français (1889–1940). Bd. 6: H–L. Presses Universitaires de France, Paris 1970.
* Fritz Wertheimer: Von deutschen Parteien und Parteiführern im Ausland. 2. Auflage. Zentral-Verlag, Berlin 1930, S. 281.
# Catocalins

Els catocalins (Catocalinae) havien estat una subfamília de papallones nocturnes pertanyent a la família Noctuidae.
Actualment aquest llinatge ha estat abolit, ja que la taxonomia d'aquesta família ha canviat. Diversos estudis morfològics i filogenètics completats des de 2000 han revisat en diverses ocasions aquestes grans famílies de la superfamília Noctuoidea, i actualment una nova revisió continua en estudi.
Ara l'antiga Catocalinae s'anomena Catocalini i es considera una tribu de la subfamília Erebinae i la família Erebidae.
Un resum històric de la sistemàtica de la Catocalinae i Erebinae ha estat escrit per Holloway.

## Referències

* ↑ NCBI - Catocalinae
* ↑ Fibiger, Michael; Lafontaine, J. Donald. «A review of the higher classification of the Noctuoidea (Lepidoptera) with special reference to the Holarctic fauna». Esperiana, vol. 11, 29 juny 2005, pàg. 27–28.
* ↑ Zahiri, Reza. «Molecular phylogenetics of Erebidae (Lepidoptera, Noctuoidea)». Systematic Entomology, vol. 37, 2011, pàg. 102–124. DOI: 10.1111/j.1365-3113.2011.00607.x.
* ↑ Lafontaine, Donald; Schmidt, Christian. «Annotated check list of the Noctuoidea (Insecta, Lepidoptera) of North America north of Mexico». ZooKeys, vol. 40, 19 Mar 2010, pàg. 26. DOI: 10.3897/zookeys.40.414.
* ↑ «The Moths of Borneo Parts 15&16: Family Noctuidae, Subfamily Catocalinae». Southdene Sdn. Bhd. [Consulta: 4 gener 2015].
# Catocalinis

Els catocalinis (Catocalini) són una tribu de lepidòpters ditrisis de la família dels erèbids (Erebidae), subfamília Erebinae.
Els adults de moltes espècies d'aquesta tribu tenen les ales posteriors de colors vermellosos i vius en contrast amb els colors marronosos de les ales anteriors.
La tribu està relacionada de prop amb la tribu Audeini, també dins de la subfamília Erebinae.

## Gèneres

* Archaeopilocornus
* Catocala
* Spiloloma
* Tachosa
* Ulotrichopus

## Gèneres anteriors

* Artena
* Audea
* Crypsotidia
* Hypotacha
* Mecodina

## Galeria

* Catocala amica
* Catocala electa
* Catocala oberthuri
* Catocala serena

## Referències

* 1 2 Zahiri, Reza «Molecular phylogenetics of Erebidae (Lepidoptera, Noctuoidea)». Systematic Entomology, 37, 2011, pàg. 102–124. DOI: 10.1111/j.1365-3113.2011.00607.x.
* ↑ Lafontaine, Donald; Schmidt, Christian «Annotated check list of the Noctuoidea (Insecta, Lepidoptera) of North America north of Mexico». ZooKeys, 40, 19-03-2010, pàg. 26. DOI: 10.3897/zookeys.40.414.

## Enllaços externs

* Biodiversidad Virtualː Catocalini. (castellà).
# Graham Burgess

Graham K. Burgess (nascut el 1968 a Liverpool), és un jugador, escriptor, i entrenador d'escacs anglès, que té el títol de Mestre de la FIDE des de 1988.

## Biografia i resultats destacats en competició

Va esdevenir MF als vint anys. El 1989 es va graduar a la Universitat de Cambridge amb un grau en matemàtiques. El 1994 va establir un rècord mundial en jugar 510 partides ràpides (a cinc minuts per jugador) en tres dies, guanyant-ne 431 i entaulant-ne 25 (Burgess 2000:448–52).
Burgess ha escrit més de vint llibres i n'ha editat més de 250. La seva obra The Mammoth Book of Chess va guanyar el premi Book of the Year de la Federació Britànica d'Escacs el 1997. És director d'edicions de Gambit Publications. (Burgess 2000:Portada).

## Obres

* Burgess, Graham. The King's Indian for the Attacking Player. Batsford, 1993. ISBN 0-8050-2936-2.
* Burgess, Graham. Winning with the Smith-Morra Gambit. Batsford, 1994. ISBN 0-8050-3574-5.
* Burgess, Graham. Gambits. Batsford, 1995. ISBN 978-0-8050-3898-9.
* Burgess, Graham. The Quickest Chess Victories of All Time. Everyman Chess, 1998. ISBN 978-1-85744-538-1.
* Nunn, John; Gallagher, Joe; Emms, John [et al.].. Everyman Chess. Nunn's Chess Openings, 1999. ISBN 978-1-85744-221-2.
* Burgess, Graham. Running Press Book Publishers. The Mammoth Book of Chess. 3a edició, 2009. ISBN 978-0-7624-3726-9. Primera edició (1997) també publicada en tapa dura a Chess: Tactics and Strategy, Castle Books, 2002, ISBN 978-0-7858-1516-7
* Burgess, Graham. Chess Highlights of the 20th Century. Gambit Publications, 2000. ISBN 978-1-901983-21-0.
* Burgess, Graham. The Slav. Gambit, 2001. ISBN 1-901983-44-7.
* Burgess, Graham; Nunn, John; Emms, John. Carroll & Graf. The Mammoth Book of the World's Greatest Chess Games. 2a edició, 2004. ISBN 978-0-7867-1411-7.

## Bibliografia

* Burgess, Graham. The Mammoth Book of Chess. 2a edició. Carroll & Graf Publishers, 2000. ISBN 0-7867-0725-9.